ChandelierHome: joulukuuta 2015
joulu on nyt vietetty ja että olikin oikein ihana joulun aatto. Herättiin hurjan aikaisin, minä viideltä ja mies jo neljältä kun herätyskello herätti katsomaan uunissa muhivaa kinkkua. Katsottiin jouluohjelmia, paistettiin pipareita ja aukaistiin lahjat. Lisäksi saatiin tehdä lumitöitä, kun edellisenä päivänä lunta satoi niin paljon. Minä sain mieheltäni Nomination Italyn kaulakorun ja mies sai minulta Marttiini nylkykoukun metsästysharrastuksia tukemaan.
Joulun sää oli ihan mahtava, luminen ja aurinkokin paistoi iltapäivästä.
Lähdettiin ensin mieheni äidin luokse syömään perinteinen riisipuuro lounas lisukkeineen. Ehdimme nähdä pukin saapumisen ja lahjojen jakamisen juuri hyvin.
Seuraavaksi ajettiin lumisessa säässä minun kotipaikalleni joulupäivälliselle. Tuli syötyä NIIIN paljon ja olo on NIIN turvoksissa nyt, että herättyäni tänään halusin heittää kaikki joulutavarat vintille takaisin ja alkaa fiilistelemään tammikuuta, uusia kujeita ja sen sellaisia. Nyt on herkuttelut herkuteltu ja ruetaan kinkunsulattelu hommiin ( itsehän en tosin kinkkua syö...) ja panostan enemmän taas uuteen elämäntapaan, eli terveellisyyteen ja urheiluun, unohtamatta tietenkään kohtuullista hemmottelua silloin
tällöin. Tänään luvassa kodin lämmitystä, pannullinen kahvia ja kinkunsulattelua.
Hyviä juhlapyhiä kaikille <3
Labels: joulu , joulunodotusta , juhlat Ei kommentteja
Posted by ChandelierHome at 14.23
Tähdetön joulukuusi
Hyvää iltapäivää kaikille,
miten aika meni niin nopeasti? Vastahan minä sain vintiltä joulukoristeet esille marraskuun alussa ja niitä aloin pikkuhiljaa ripottelemaan ympäri huushollia. Vannoin itselleni nauttivani joulunodotuksesta 100% mutta toisin kävi. Oikeastaan koko joulukuu meni stressaten erilaisia asioita, mutta tänään minä huokaisen. Ja huomenna.
Olen aina ollut perinteisen kuusen ystävä, kunnes tänä vuonna sain ärhäkän allergisenreaktion kuusen oksista tehdessäni jouluista asetelmaa. Oikea kuusi sai jäädä unholaan ja tilalle hankittiin muovinen tekokuusi.
Mielestäni kuusi sellaisenaan oli jo hyvin kaunis, tummanvihreät neulaset runsaalla tekolumella peitettynä ja kuusessa oli myös valmiiksi paristokäyttöiset valot. Laitoin kuitenkin lisäksi tutut, tuikkivat jouluvalot toveriksi. Valitsin koristeiksi hopean, harmaan ja valkean värisiä joulupalloja. Lisäksi muutaman mustan koristepallon. Joulutähteä en laittanut kuuseen ollenkaan, koska en yksinkertaisesti löytänyt siihen esteettisesti sopivaa tähän hätään.
Minulla/meillä tuntuu nuita muuttujia tulevan aika usein, viimeksi kun mietittiin joulusuunnitelmia oli tarkoitus viettää joulu kuten edellisenä vuotena, eli kahdestaan kotona. Kuinkas kävikään, huomenna tarkoitus on käydä ainakin kahdessa eripaikassa oman kodin lisäksi. Luvassa autolla ajelemista lumisessa säässä. Itse ainakin olen hyvin tyytyväinen tähän ratkaisuun. Tuntuu enemmän joululta kun sitä saa viettää useamman läheisen kanssa.
Ja loppuun,
Rauhallista joulua ja onnellista uuttavuotta kaikille!
Labels: aneta valaisin , glamour , joulu , joulunodotusta , olohuone , olohuoneen valaisin , olohuoneensisustus , valkea , ylellinensisustus 6 kommenttia
Posted by ChandelierHome at 17.11
Pentikin lasipallot
Täällä eletään edelleen "pienen" kaaoksen keskellä ja kohta taitaa tulla kiire. Onneksi molemmilla on viikonloppu nyt vapaana niin ehditään ahkeroida olohuoneen seinien kanssa taas. Kulunut viikko hurahti pitkillä vapaapäivillä ja sivutyössä kotipaikalla. Kotiin tultuani aloitin välittömästi suursiivouksen mikä oli pyörinyt ajatuksissa toistuvasti tätä remonttipölyä hengitellessä allergia astmaatikkona. Kaikki tekstiilit verhoja ja yhtä lampaantaljaa lukuunottamatta on nyt tuuletettu ja tampattu kunnolla pölystä, siis kaikki muut! Joulusiivousta ennakoiden tämä vuorokauden kestänyt pölystä-eroon-projekti oli hyvä veto.
Olkkarin seinä on saanut väriä päällensä jo osittain, enää 1/3 seinästä jäljellä pohjatöineen. Esittelen uudistunutta olohuonetta myöhemmin.
Nämä suloiset Pentikin lasiset pallot hankin tulevia jouluja varten sillä periaatteella, että joka vuosi voisi ostaa ainakin yhden uuden, vähän arvokkaamman joulukoristeen. Joulukuusi on tarkoitus hankkia ensiviikolla ja silloin nämä pallot pääsevät sitä sitten koristamaan.
Labels: joulunodotusta , olohuoneensisustus , ostoksia Ei kommentteja
Posted by ChandelierHome at 21.36
Uutta eteistä
Ensimmäiseksi toivotan hyvää itsenäisyyspäivää kaikille etukäteen, koska huomenna tiedän etten kirjoita postausta. Viime vuonna vietettiin mieheni kanssa itsenäisyyspäivää anoppini luona. Tänä vuonna vietän sen kotipaikallani mummolassa. Ollaan mummon kanssa käyty ostamassa kaikki tarvittava huomista varten. Joten huominen menee sisätiloissa villasukat jalassa seuraten linnanjuhlia, maistellen glögiä ja ehkä nautin pari palaa suklaata.
Kotona remonttihommat on aika hyvällä mallilla. Seinien pohjatöitä tehtiin viimeksi olohuoneessa, eli poistettin tapettia, kitattiin, hiottiin ja mies laittoi pohjamaalin vielä. Enää tarvitsisi pieni pätkä poistaa tapettia ja tehdä samaiset pohjatyöt ja päättää olohuoneen seinän väri. Mahtavaa. ( ja toki viime postauksessa luettelemani muut remppahommat...)
Eteiseen laitettiin samaa laminaattia kuin olohuoneeseen ja sahalta hankitut leveät jalkalistat spraymaalattiin itse listavalkealla värillä.
Ovien kohdalta jalkalistoja täytyy jollain tavalla tuunata, kun ne ei oikein natsaa ovilistojen kanssa yhteen. Eteiseen joulunhenkeä toivat glitterkimallettu kuusi ( oikeaa kasvin nimeä en muista ) ja perinteinen punainen joulutähti. Samalla hankkimani Lene Bjerren kukkaruukut pääsivät hyötykäyttöön.
Kuusen glitterkimalteinen pinta ei oikein pääse oikeuksiinsa näissä kuvissa, mutta se on oikein säihkyvä livenä! Kuvat paljastavat myös eteisessä olevan yhä parkettia. Sitä ei poistettu tämän remontin yhteydessä koska lattiavalinta siihen kohtaan on eri kuin muualla eteisessä.
Labels: arjenluksus , eteinen , joulunodotusta , lenebjerre , ostoksia 2 kommenttia
Posted by ChandelierHome at 16.14
Olen ollut kilttinä.
Tätä arvioidaan tosin ihan omasta näkökulmasta. Mutta juu, hankin kotiimme laatikollisen säihkyvää joulua Lene Bjerreltä ja pari muuta tuotetta jotka esittelen sitten joskus toiste. Minulla alkoi tänään seitsemän päivän vapaat ja olo on kuin olisi lomalle lähtenyt. Lomalle omaan kotiin missä joulunfiilistely on jäänyt vähille kuluneen viikon aikana kun ollaan mieheni kanssa ahkeroitu olohuoneen kanssa. Olohuoneen ja yhden makuuhuoneen välinen ei kantava seinä purettiin ja parketit revittiin osittain eteisestä pois ja sen hetkisestä olohuoneesta kokonaan pois. Nyt meillä on sitten iso olohuone uudella lattialla! Enää tarvitsee "vain" laittaa katto uusiksi, maalata jalkalistat, eteisen toisen puolen lattia vaihtaa, poistaa olohuoneen tapetti ja maalata seinät sieltä. Tarkoituksena ei missään nimessä ole ährätä koko joulukuuta remontin parissa vaan jätetään suosiolla eteisen lattian toinen osa ja kattojen laitot ensi vuoden puolelle. Marraskuun alussa ehdin hyvissä ajoin aloittaa joulun odotuksen, mutta nyt tämä remontti on tosiaan vienyt meidän kodista joulunhengen. Tänään minä houkuttelin sen sitten uudelleen näillä uusilla säihkyvillä jouluasetelmilla.
RM rottinkitarjotin pääsi uudelle paikalle, olohuoneen lasipöydälle. Aikaisemmin arvioin tarjottimen olevan epäkäytännöllinen kynttilöiden suhteen ja sitä mieltä olen edelleen. Tarjottimen pohja ei ole vakaa, joten mitään erikoisia kynttilöitä en siihen harkinnutkaan vaan Rivieran mini hurricane pääsi tarjottimelle pienen ja jämäkän muotonsa takia.
Seuraavan jouluasetelman laitoin tv-tason päälle tuomaan vanhan puun rinnalle ripauksen säihkettä. Kyseessä on siis akaasia puusta tehty taso joka maalattiin valkeaksi ja päälle tehtiin taso vanhan ladon seinästä.
Marraskuu oli kaikinpuolin aika kiireistä aikaa. Oli paljon menoja, mm. siskoni toisen lapsen ristiäiset, mieheni siskon valmistujaiset ja aloitettiin tämä remontti melkoisella rytinällä ja töissä luonnollisesti tuli kuljettua tässä ohella. Onneksi tehdiin reippaalla tahdilla lattiaremontti ja seinän purku koska nyt ehtii hyvin käyttää nämä pitkät vapaat hyödyksi ja rempata vielä vähän lisää, että saa sitten oikeasti hiljentyä odottamaan sitä joulua. Vietetään tämäkin joulu samoin kuin viime vuonna, ihan kahdestaan vain. Loppuun laitan vielä kuvat meidän pihamaan sinisestä hetkestä minkä ehdin heti töiden jälkeen kuvata,
Labels: arjenluksus , joulu , joulunodotusta , lenebjerre , olohuone , olohuoneensisustus , ostoksia , rivieramaison , sisustus 2 kommenttia
Posted by ChandelierHome at 22.52